eelnõu

NARVA LINNAVALITSUS

KORRALDUS

Narva …………………. a nr ………

**6. Paemurru tn 18 maaüksusele sihtotstarbe määramine**

**1. Asjaolud ja menetluse käik**

Narva Linnavalitsuse 12.12.2018. a korraldusega nr 1076-k nõustuti Narva linnas, 6. Paemurru tn 18 maaüksuse riigi omandisse jätmisega. Maakatastriseaduse § 20 lõike 7 kohaselt määrati maareformi käigus maaüksusele sihtotstarbeks sihtotstarbeta maa.

Tartu Maakohtu kinnistusosakonna kinnistusregistriosa nr 15019650 all on tehtud esimesse jakku sissekanne aadressiga 6. Paemurru tn 18, katastritunnus 51101:001:1147, sihtotstarve sihtotstarbeta maa 100%, kinnistu pindala 2139 m².

21.04.2023. a võõrandati riigi omandis olev kinnistu eraomandisse. Et kõnesoleva maaüksuse osas on maareform lõpetatud, siis määratakse maa sihtotstrve maakatastriseaduse § 18 sätestatud alustel.

Et maaüksus on hoonestamata, siis maakatastriseaduse § 18 lõike 1 punkti 1 alusel määratakse hoonestamata katastriüksusele sihtotstarve maa tegeliku kasutuse alusel või detailplaneeringu koostamise kohustuse puudumisel üldplaneeringu alusel.

Kuna 6. Paemurru tn 18 maaüksuse osas ei ole detailplaneeringut koostatud, siis määratakse maaüksusele maa sihtotstarve kehtiva üldplaneeringu alusel.

Maaüksus asub Narva linna Paemurru linnaosas, väikeelamupiirkonnas, kus on üldplaneeringu kohaselt maa kasutuse juhtotstarve "väikeelamu reservmaa", mis vastab maakatastriseaduse § 181 punktis 1 määratud katastriüksuse sihtotstarbele "elamumaa".

03.05.2023. a on saadetud kõnesoleva kinnistu omanikule e-posti teel tutvumise ja arvamuse või vastuväidete esitamise eesmärgil korralduse eelnõu, mille kohta on saadud kinnitus, et said meie kirja kätte. Vastuväideteks antud ajal oma arvamust ei esitatud.

**2. Õiguslikud alused**

2.1 Maakatastriseaduse § 18 lõike 1 punkti 1 kohaselt määrab linna- või vallavalitsus ehitisteta katastriüksusele käesoleva seaduse §-s 181 nimetatud sihtotstarbe maa tegeliku kasutuse alusel või detailplaneeringu koostamise kohustuse puudumisel üldplaneeringu alusel;

2.2 Narva Linnavolikogu 24.01.2013. a otsusega nr 3 kehtestatud Narva linna üldplaneering.

**3. Otsus**

Määrata 6. Paemurru tn 18 (51101:001:1147) maaüksusele sihtotstarve elamumaa 100% (001; E).

**4. Rakendussätted**

4.1 Narva Linnavalitsuse Arhitektuuri- ja Linnaplaneerimise Ametil teha korraldus teatavaks Maa-Ameti Ida-Viru maakonna katastri registriosakonnale ja kinnistu omanikule;

4.2 Korraldus jõustub teatavakstegemisest;

4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik

Linnapea Üllar Kaljuste

Linnasekretär